open-index/open-wikipedia-markdown huggingface dataset:
Οι νέοι θέλουν να ζήσουν

Το ***Οι νέοι θέλουν να ζήσουν*** είναι ελληνική δραματική ταινία του 1965 σε σκηνοθεσία Νίκου Τζίμα. Συμμετείχε στο 4ο Διεθνές Φεστιβάλ Κινηματογράφου της Μόσχας. Η μουσική της ταινίας είναι του Μίκη Θεοδωράκη.

## Πλοκή
Ο Γιώργος (Φαίδων Γεωργίτσης) και η Έφη (Σύλβια Χατζηγεωργίου) πηγαίνουν στην τελευταία τάξη του γυμνασίου. Είναι ερωτευμένοι και κάνουν σχέδια για το μέλλον, παρόλο που και οι δύο προέρχονται από φτωχές οικογένειες. Η Έφη αγαπάει τα παιδιά και θέλει να γίνει δασκάλα. Ο Γιώργος θέλει να γίνει ερευνητής φυσικός.

Η καθηγήτριά τους (Αλεξάνδρα Λαδικού) τούς βοηθάει, αλλά ο Γιώργος, δουλεύοντας και στα χωράφια, δεν καταφέρνει να περάσει στις εξετάσεις για το Πανεπιστήμιο. Αφού οι δουλειές στην παραγωγή ντομάτας στο χωριό δεν πάνε καθόλου καλά, αποφασίζει να πιάσει δουλειά στην Αθήνα. Πηγαίνει στην Αθήνα και φιλοξενείται προσωρινά από τον ξάδελφό του, τον Βασίλη (Φοίβος Ταξιάρχης). Παράλληλα με τον Γιώργο που ψάχνει απεγνωσμένα για δουλειά οπουδήποτε, ο Βασίλης και η σύζυγός του, Μαρίνα (Μπέτυ Αρβανίτη), ψάχνουν και εκείνοι να του βρουν μία δουλειά, χωρίς επιτυχία. Τελικά, καταφέρνει να δουλέψει προσωρινά στις οικοδομές, αλλά χωρίς να είναι καθημερινό και σίγουρο το μεροκάματο.

Στο μεταξύ, πίσω στο χωριό, ο πατέρας (Νότης Περγιάλης) της νεαρής Έφης, έχοντας ακόμα τρία παιδιά και ένα μικρό μισθό, δεν τα καταφέρνει να ζήσει με αξιοπρέπεια την οικογένειά του. Ένας μεσόκοπος ευκατάστατος κύριος ζητάει στον πατέρα της την Έφη σε γάμο. Ο πατέρας της Έφης εξηγεί στην κόρη του τα οφέλη που θα είχαν και εκείνη αλλά και η οικογένειά της και τα αδέλφια της αν δεχόταν να παντρευτεί τον μεσόκοπο, και τελικά η Έφη, θέλοντας να βοηθήσει όσο γίνεται τον πατέρα της και την οικογένειά της, δέχεται να τον παντρευτεί, έστω κι αν αγαπάει αφοσιωμένα τον Γιώργο. 

Ο Γιώργος έρχεται αντιμέτωπος με την ανεργία και την ανωνυμία της πόλης και παράλληλα μαθαίνει τα νέα για τον γάμο της Έφης. Καταλαβαίνει ότι δεν πρόκειται να ξαναδεί ποτέ την αγαπημένη του και, με δεδομένη την ανεργία του, αποφασίζει και ξενιτεύεται για εργασία στην Γερμανία - και έτσι τελειώνει άδοξα η ιστορία αγάπης των δύο άτυχων νέων.

## Διανομή ρόλων
* Φαίδων Γεωργίτσης ... Γιώργος Παππάς
* Σύλβια Χατζηγεωργίου ... Έφη
* Αλεξάνδρα Λαδικού ... δις Δήμητρα, καθηγήτρια
* Νότης Περγιάλης ... πατέρας Έφης
* Φοίβος Ταξιάρχης ... Βασίλης, ξάδελφος του Γιώργου
* Μπέτυ Αρβανίτη ... Μαρίνα, σύζυγος Βασίλη
* Βίλυ Δασκαλάκη ... αδελφή Έφης
* Χριστόφορος Νέζερ ... μπάρμπα-Μήτσος

## Παραπομπές

## Εξωτερικοί σύνδεσμοι
* 

Κατηγορία:Ελληνικές δραματικές ταινίες
Κατηγορία:Ταινίες του 1965
Κατηγορία:Ελληνικές ταινίες της δεκαετίας 1960
Κομητεία Τσέστερ (Τενεσί)

Η **Κομητεία Τσέστερ** (αγγλ.: *Chester County*) είναι κομητεία που βρίσκεται στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 17.341 κάτοικοι.  Η έδρα της κομητείας του είναι το Χέντερσον.  Η κομητεία δημιουργήθηκε το 1879 και οργανώθηκε το 1882.  Η κομητεία του Τσέστερ περιλαμβάνεται στη Μητροπολιτική Στατιστική Περιοχή Τζάκσον του Τενεσί.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 740 τ.χλμ, εκ των οποίων 739,4 τ.χλμ είναι στεριά και 0,52 τ.χλμ (0,08%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Τενεσί
Κομητεία Τσέστερ (Νότια Καρολίνα)

Η **Κομητεία Τσέστερ** (αγγλ.: *Chester County*) είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 32.294 κάτοικοι. Η έδρα της κομητείας του είναι το Τσέστερ. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,518τ.χλμ, εκ των οποίων 1,503 τ.χλμ είναι στεριά και 14 τ.χλμ (0,94%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Νότιας Καρολίνας
Κομητεία Τόμας (Κάνσας)

Η **Κομητεία Τόμας** (αγγλ.: *Thomas County*) είναι κομητεία που βρίσκεται στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 7.930 κάτοικοι. Η έδρα της κομητείας είναι το Κόλμπι.   
Η κομητεία πήρε το όνομά της από τον στρατηγό Τζορτζ Τόμας, κατά τη διάρκεια του Αμερικανικού Εμφυλίου Πολέμου.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,780 τ.χλμ, εκ των οποίων 2,779 τ.χλμ είναι στεριά και 1,0 τ.χλμ (0,01%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Κάνσας
Κομητεία Τόμας (Νεμπράσκα)

Η **Κομητεία Τόμας** (αγγλ.: *Thomas County*) είναι κομητεία που βρίσκεται στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 669 κάτοικοι.  Η έδρα της κομητείας του είναι το Δέντφορντ.  Η κομητεία ιδρύθηκε το 1887 και ονομάστηκε από τον στρατηγό Τζορτζ Τόμας. 

## Γεωγραφία
Σύμφωνα με το Γραφείο Απογραφής, η κομητεία έχει συνολική έκταση 1,850 τ.χλμ, εκ των οποίων 1,848 τ.χλμ είναι στεριά και 2,1 τ.χλμ  (0,1%) καλύπτονται από ύδατα (λίμνες, ποτάμια). 
### Γειτονικές κομητείες
*Κομητεία Τσέρι (βόρεια)
*Κομητεία Μπλέιν (ανατολικά)
*Κομητεία Λόγκαν (νότια)
*Κομητεία Μακφέρσον (νοτιοδυτικά)
*Κομητεία Χούκερ (δυτικά)

## Παραπομπές


Κατηγορία:Κομητείες της Νεμπράσκα
Βυζαντινή ραψωδία

Η ***Βυζαντινή ραψωδία*** είναι ελληνική δραματική ταινία του 1968 σε σκηνοθεσία Γιώργου Σκαλενάκη. 

## Πλοκή
Η εγωπαθής ερωμένη ενός στρατιωτικού, η Ζωή (Μπέτυ Αρβανίτη), προδίδει τον εραστή της και παντρεύεται τον αυτοκράτορα του Βυζαντίου (Κώστας Καρράς). Στη συνέχεια πείθει τον άνδρα της να ξαποστείλει τον εραστή της (και αφοσιωμένο στρατηγό του) στο απομονωμένο κάστρο της Μονεμβασιάς. Όταν οι αστρολόγοι προλέγουν το τέλος του κόσμου και προσδιορίζουν μάλιστα επακριβώς την ημερομηνία, η αυτοκράτειρα πλέον Ζωή, αντί να κρατήσει τη θέση της και να συμπαρασταθεί στον άνδρα της, προτιμά να περάσει τις τελευταίες μέρες της ζωής της με τον πρώην εραστή της. Η μέρα της καταστροφής φθάνει, χωρίς ωστόσο να συμβεί το παραμικρό. Ο αυτοκράτορας διαδίδει τότε ότι η Ζωή πέθανε αλλά μόλις το μαθαίνει εκείνη, αποφασίζει να επιστρέψει στην Κωνσταντινούπολη και να διεκδικήσει τη θέση της ως αυτοκράτειρα. Όμως, ο πολυπροδομένος εραστής της δεν αποδέχεται νέα ταπείνωση. Έτσι, τη στιγμή της απομάκρυνσής της τη σκοτώνει χωρίς δισταγμό.

## Διανομή

* Κώστας Καρράς ως αυτοκράτορας του Βυζαντίου**'
* [[Μπέτυ Αρβανίτη]] ως Ζωή**'
* Θόδωρος Ρουμπάνης ως στρατιωτικός**
* Γιάννης Αλεξανδρίδης
* Γιώργος Οικονόμου
* Βένια Παλλίρη
* Χρήστος Πάρλας
* Γιάννης Τότσικας
* Νίκος Τσαχιρίδης
* Γιώργος Ζαϊφίδης
* Χριστόφορος Ζήκας
* Χρήστος Ζορμπάς

## Παραγωγή
Το 1967, ο παραγωγός της ταινίας, Θόδωρος Ρουμπάνης, ίδρυσε την ετερόρρυθμο εταιρεία κινηματογραφικών επιχειρήσεων «Ρουμπάνης και Σία» που εγκαινίασε τις εργασίες της με την παραγωγή της ταινίας αυτής. Ο Ρουμπάνης έχει δηλώσει τα εξής:*Η ταινία “Βυζαντινή Ραψωδία”, του 1968, στοίχισε τριάμισι εκατομμύρια [[Δραχμή|δραχμές]]. Ήταν μια τεράστια παραγωγή. Αυτά τα λεφτά τα πήρα απ’ έξω. Έκανα εταιρεία παραγωγής στη [[Νέα Υόρκη]], στην οποία συμμετείχαν αμερικανοί επενδυτές από μια χρηματιστηριακή που συνεργαζόμουν. Υπήρχε ένας νόμος, τότε, όπου αν έκανες μία επένδυση σε κινηματογραφική παραγωγή θα μπορούσες να γλιτώσεις [[Φορολογία|φόρους]]. Ήταν ένας τρόπος αυτός, για να βοηθήσουν οι [[Ηνωμένες Πολιτείες Αμερικής|ΗΠΑ]] την βιομηχανία του κινηματογράφου. Έπρεπε να έχεις λοιπόν μία εταιρεία παραγωγής στην Νέα Υόρκη, όπως είχα, και μία εταιρεία παραγωγής στην [[Ελλάδα]], που επίσης είχα. Έτσι μπόρεσα κι έφερα αυτά τα χρήματα στην Ελλάδα, ώστε να κάνω τη δουλειά μου. Το ’76 άλλαξε ο φορολογικός νόμος στην Αμερική και τελειώσανε όλα αυτά. Κι έτσι μου μείνανε στα χέρια δύο πολύ μεγάλες παραγωγές, που ήθελα να κάνω*.

## Βραβεύσεις
Η ταινία έλαβε βραβείο μουσικής επένδυσης από το American Critics Award για τη μουσική του παραγωγού της, Θόδωρου Ρουμπάνη. Επίσης, επιλέχθηκε ως η ελληνική συμμετοχή για την Καλύτερη Ξενόγλωσση Ταινία στα 41α Βραβεία Όσκαρ, αλλά δεν έγινε δεκτή ως υποψήφια.

## Δείτε επίσης

* Λίστα ελληνικών υποβολών για το Όσκαρ Καλύτερης Ξενόγλωσσης Ταινίας

## Παραπομπές

## Εξωτερικοί σύνδεσμοι
* 

* ΒΥΖΑΝΤΙΝΗ ΡΑΨΩΔΙΑ 

Κατηγορία:Ελληνικές δραματικές ταινίες
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1960
Κομητεία Τόμας (Τζόρτζια)

Η **Κομητεία Τόμας** (αγγλ.: *Thomas County*) είναι κομητεία που βρίσκεται στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 45.798 κάτοικοι. Η έδρα της κομητείας είναι Τόμασβιλλ. Η κομητεία Τόμας περιλαμβάνει τη μικροπολιτική στατιστική περιοχή Τόμασβιλλ, της Τζόρτζια.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,430 τ.χλμ, εκ των οποίων 1,410 τ.χλμ είναι στεριά και 20 τ.χλμ (1,4%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Κόλκουιτ (βορειοανατολικά)
* Κομητεία Μπρουκς (ανατολικά)
* Κομητεία Τζέφερσον, Φλόριντα (νότια)
* Κομητεία Λεόν, Φλόριντα (νοτιοδυτικά)
* Κομητεία Γκρέιντι (δυτικά)
* Κομητεία Μίτσελ (βορειοδυτικά)

## Παραπομπές


Κατηγορία:Κομητείες της Τζόρτζια
Ξιφίας Λακωνίας

Ο **Ξιφιάς** είναι ένας παραθαλάσσιος οικισμός, ο οποίος ανήκει στον νομό Λακωνίας, στον Δήμο Μονεμβασίας και στην τοπική κοινότητα Νομίων. Ο οικισμός διαθέτει μερικές κατοικίες, ξενοδοχεία, ταβέρνες και ξενώνες τα οποία επισκέπτονται πολλοί τουρίστες επισκεπτόμενοι την Λακωνία.

## Γεωγραφία οικισμού
Ο οικισμός βρίσκεται 7-8 χλμ. μακριά από την πόλη της Μονεμβασίας  2-3 χλμ. από Αγία Παρασκευή και κοντά στα Νόμια. Ο οικισμός διαθέτει έναν όρμο στο > και άλλους κόλπους στους οποίους φωλιάζουν παραλίες.

## Ιστορία οικισμού
Σύμφωνα με την ιστοσελίδα του δήμου Μονεμβασίας, στον οικισμό κατά την αρχαιότητα βρισκόταν η αρχαία Ηδύπολις και κατά τα Ελληνιστικά χρόνια η Ξιφούπολη.

Το λιμανάκι του οικισμού, κατά τα Βυζαντινά χρόνια χρησιμοποιούνταν σε συνδυασμό με τα λιμάνια της Παλαιάς Μονεμβασίας και του Αγίου Φωκά για ως ένα από τα σημαντικά εμπορικά λιμάνια της Λακωνίας.

## Πληθυσμός
Σύμφωνα με την απογραφή του 2011, ο πληθυσμός του οικισμού φαίνεται να ήταν 139 κάτοικοι.

## Παραπομπές


## Πηγές
 Ξιφιάς, Πόλεις και χωριά της Λακωνίας
 Παρουσίαση Δήμου | Δημοτικές Κοινότητες Δήμου Μονεμβασιάς
 Ξιφίας
 Google Maps

Κατηγορία:Δήμος Μονεμβασιάς
Κατηγορία:Χωριά της περιφερειακής ενότητας Λακωνίας
Αυτοκινητάμαξα Σειράς 621 Σιδηροδρόμων Ελλάδος (MAN2000)

Η **Σειρά 621** των Σιδηροδρόμων Ελλάδος, γνωστή και ως **MAN2000**, είναι δίδυμες ντιζελοκίνητες αυτοκινητάμαξες που κατασκευάστηκαν το 2006 και χρησιμοποιούνται κυρίως σε περιφερειακά δρομολόγια του ελληνικού σιδηροδρομικού δικτύου. Οι συρμοί μέχρι τον Σεπτέμβριο του 2025 άνηκαν στη ΓΑΙΑΟΣΕ, ενώ μέρος τους μισθώθεται από την Hellenic Train.

Παρότι αποτελούν σχετικά πρόσφατη κατασκευή, οι αμαξοστοιχίες βασίζονται στον παλαιότερο τύπο της Σειράς 620 (ΜΑΝ-2). Έτσι υιοθετούν την τεχνολογία της ντιζελοϋδραυλικής μετάδοσης, η οποία θεωρείται πιο παραδοσιακή σε σύγκριση με τα σύγχρονα ντιζελοηλεκτρικά ή ηλεκτρικά τρένα που κυκλοφορούν στην Ελλάδα.

## Ιστορικό
Το 1997, στο πλαίσιο εκσυγχρονισμού του στόλου και ενόψει των Ολυμπιακών Αγώνων του 2004, ο ΟΣΕ υπέγραψε τη σύμβαση 33/1997 για την προμήθεια 15 αυτοκινηταμαξών. Η σχεδίαση βασίστηκε στη Σειρά 620, που είχε παραδοθεί το 1989, ενώ η παραγωγή ανατέθηκε σε κοινοπραξία με τη συμμετοχή της ABB Daimler-Benz (μετέπειτα Bombardier) και των Ελληνικών Ναυπηγείων. 

[κέντρο|μικρογραφία|574x574εσ|Αποτύπωση του κατασκευαστικού σχεδίου της αμαξοστοιχίας MAN 2000 του [Οργανισμός Σιδηροδρόμων Ελλάδας|Ο.Σ.Ε.]]

### Κατασκευή και παραλαβή (2004-2008)
Η κατασκευή ξεκίνησε το 2004, με καθυστέρηση σε σχέση με το αρχικό χρονοδιάγραμμα, και ολοκληρώθηκε το 2006. Οι πρώτες μονάδες παραδόθηκαν το ίδιο έτος, ενώ η τελική παραλαβή ολοκληρώθηκε το 2008. 

Στην κατασκευή συμμετείχαν επίσης η ισπανική Temoinsa (εσωτερικός εξοπλισμός και WC), η Siemens (ηλεκτρολογικά συστήματα) και πολλοί άλλοι γερμανικοί κυρίως προμηθευτές.
αριστερά|μικρογραφία|265x265px|Μια αυτοκινητάμαξα ΜΑΝ 2000 μετά από γενική επισκευή στο Εργοστάσιο Θεσσαλονίκης του ΟΣΕ.

### Λειτουργία (2006-σήμερα)
Αρχικά οι συρμοί χρησιμοποιήθηκαν σε δρομολόγια της Βόρειας Ελλάδας, της Θεσσαλίας, της Θράκης και στη γραμμή Αθήνα–Χαλκίδα, μέχρι την ηλεκτροδότησή της το 2016. Σήμερα δρομολογούνται κυρίως στον Προαστιακό Σιδηρόδρομο Θεσσαλονίκης (γραμμές 2 (σύνδεσμος=Γραμμή Π2 (Προαστιακός Θεσσαλονίκης)|20x20εσ) και 3 (σύνδεσμος=Γραμμή Π3 (Προαστιακός Θεσσαλονίκης)|20x20εσ), ενώ χρησιμοποιούνται και σε τοπικά δρομολόγια της Θεσσαλίας και της Θράκης. Ορισμένες μονάδες έχουν παροπλιστεί και βρίσκονται σε μηχανοστάσια του Ο.Σ.Ε.

### Πρόσφατη χρήση
Το 2024, λόγω ενίσχυσης των δρομολογίων του Προαστιακού στην Νότιο Ελλάδα, οι συρμοί δοκιμάστηκαν και σε προαστιακά δρομολόγια της Αθήνας, ωστόσο κρίθηκαν ακατάλληλοι για μόνιμη χρήση.

## Λειτουργία
Στον παρακάτω πίνακα καταγράφονται οι ενεργές και οι ανενεργές δηζελοκίνητες αυτοκινητάμαξες (ΗΔΑΑ) **MAN 2000.**

## Παραπομπές

Κατηγορία:Αυτοκινητάμαξες της Ελλάδας
Παπική Επιτροπή του Κράτους της Πόλης του Βατικανού

Η **Παπική Επιτροπή του Κράτους της Πόλης του Βατικανού** (, ) είναι το νομοθετικό σώμα της Πόλης του Βατικανού.  Αποτελείται από έναν πρόεδρο, ο οποίος κατέχει επίσης τον τίτλο του Προέδρου του Κυβερνείου του Κράτους της Πόλης του Βατικανού και αποτελεί τον επικεφαλής της κυβέρνησης του Βατικανού, καθώς και από άλλους επτά καρδινάλιους που διορίζονται από τον Πάπα για πέντε χρόνια.

Η Παπική Επιτροπή ιδρύθηκε το 1939 από τον Πάπα Πίο Ι. Οι νόμοι και οι κανονισμοί που προτείνονται από την Επιτροπή πρέπει να υποβάλλονται στον Πάπα μέσω της Γραμματείας της Πολιτείας προτού δημοσιοποιηθούν και τεθούν σε ισχύ. Οι νόμοι, οι κανονισμοί και οι οδηγίες που θεσπίζονται από την Επιτροπή δημοσιεύονται στην επίσημη εφημερίδα της Αγίας Έδρας "Acta Apostolicae Sedis". 

## Σημερινά μέλη
Από τον Μάιο του 2023, ο πρόεδρος και τα μέλη έχουν ως εξής:

## Πρόεδρος
Επιπροσθέτως με τον νομοθετικό του ρόλο, ο Πρόεδρος του Κυβερνείου του Κράτους της Πόλης του Βατικανού, ο οποίος από την 1η Οκτωβρίου 2021 είναι ο Αρχιεπίσκοπος Φερνάντο Βερζ Άλζαγκα, έχει αναλάβει και την εκτελεστική εξουσία, ως πρόεδρος τοτ Κυβερνείου του Κράτους της Πόλης της Βατικανού. Ως ανώτερος μέλος της Αγίας Έδρας, ο πρόεδρος είναι συνήθως ένας καρδινάλιος της Καθολικής Εκκλησίας.

### Κυβερνήτης της Πόλης του Βατικανού (1929-1952)

### Προέδροι του Κυβερνείου της Πόλης του Βατικανού (1952-σήμερα)

## Δείτε επίσης

## Παραπομπές


## Εξωτερικοί σύνδεσμοι
*  

Κατηγορία:Θρησκεία και πολιτική
Κατηγορία:Εθνικά νομοθετικά σώματα
Ιφικλείδης o Ποδαλείριος

[μικρογραφία|Ιφικλείδης o Ποδαλείριος (''Iphiclides podalirius'') στο περιαστικό δάσος του [Σέιχ Σου]]
Ο **Ιφικλείδης o Ποδαλείριος** (επιστημονική ονομασία *Iphiclides podalirius* (Linnaeus, 1758)) είναι μια μεγάλη και εντυπωσιακή πεταλούδα ημέρας που ανήκει στην τάξη των Λεπιδόπτερων και στην οικογένεια των Παπιγιονιδών (Papilionidae).

## Ονομασία
Η επιστημονική ονομασία σχετίζεται αναφορικά με το γένος,  με τον Ιφικλείδη, γιό του Ιφικλή και αδερφικό φίλο και συγγενή του Ηρακλή, ενώ όσον αφορά το είδος ο Ποδαλείριος ήταν γιός του θεού της ιατρικής Ασκληπιού και της Ηπιόνης μεγάλος ιατρός κι αυτός επίσης.

## Κατανομή
Είναι είδος αρκετά κοινό. Κατανέμεται στο μεγαλύτερο μέρος της Ευρώπης, με εξαίρεση τη Σκανδιναβία και το Ηνωμένο Βασίλειο και ανατολικά σε όλη τη Μικρά Ασία και την Υπερκαυκασία μέχρι την Αραβική Χερσόνησο, το Πακιστάν, την Ινδία και τη δυτική Κίνα. Το είδος συναντάται σε όλη την Ελλάδα και σε διάφορα υψόμετρα, από το επίπεδο της θάλασσας μέχρι τα 2000 μ. και πάνω.

## Οικολογία
Ζει σε κήπους, πόλεις καθώς και στην ύπαιθρο, σε χωράφια και ανοιχτά δάση. Συναντάται ακόμη και σε αλπικές περιοχές πάνω από 2000μ, αλλά συνήθως είναι πιο κοινό σε χαμηλότερα υψόμετρα.

## Περιγραφή
Είναι μια πολύ μεγάλη χαρακτηριστική πεταλούδα με άνοιγμα φτερών 60–80 χιλιοστά στα αρσενικά, 62–90 χιλιοστά στα θηλυκά. Το χρώμα των φτερών είναι κρεμώδες λευκό ή ανοιχτό κίτρινο. Στα μπροστινά φτερά υπάρχουν έξι γκριζόμαυρες τιγροειδείς ταινίες και σημάδια σε σχήμα σφήνας. Στο εξωτερικό άκρο των πίσω φτερών υπάρχουν μπλε σημάδια,σε σχήμα ημισελήνου, με μια επιμήκη, πορτοκαλί κηλίδα στην πίσω γωνία και μια σχετικά μακριά ουρά.  Αυτό το είδος μοιάζει αρκετά με το Papilio machaon, το Papilio hospiton, το Papilio alexanor και το Protographium marcellus. 

## Βιολογία
Τα ενήλικα άτομα πετούν από τον Φεβρουάριο έως τον Οκτώβριο. Εμφανίζουν μία, δύο ή τρεις γενιές το χρόνο. Οι κάμπιες τρέφονται με διάφορα είδη θάμνων και δέντρων που ανήκουν στην οικογένεια Rosaceae με είδη του γένους *Crataegus*, *Malus*, *Prunus*, *Pyrus*, *Sorbus*.

## Παραπομπές


## Πηγές

* https://www.lepidoptera.life/2023/02/01/rubrica-metamorfosi-32-iphiclides-podalirius/#

Κατηγορία:Λεπιδόπτερα
Κατηγορία:Πανίδα της Ελλάδας
Νατάλια Γκλέμποβα

Η **Νατάλια Γκλέμποβα** (πλήρες όνομα: *Natalya Vladimirovna Glebova* Νατάλια Βλαδιμήροβνα Γκλέμποβα, γεννημένη 11 Νοεμβρίου 1981) είναι Καναδή μοντέλο και Μις Υφήλιος το 2005.

## Πρώιμη ζωή
Γεννήθηκε στο Τουάπσε της Ρωσίας. Όταν ήταν παιδί, έμαθε κλασικό πιάνο και αγωνίστηκε στη Ρυθμική γυμναστική. Σε ηλικία 13 ετών, η οικογένειά της εγκατέλειψε τη Ρωσία για τον Καναδά και εγκαταστάθηκαν στο Τορόντο του Οντάριο.

Μετά την αποφοίτησή της από το γυμνάσιο, εργάστηκε ως επαγγελματίας μοντέλο στο Τορόντο και πήρε πτυχίο Bachelor of Commerce στη διαχείριση τεχνολογίας πληροφοριών και μάρκετινγκ από το Πανεπιστήμιο του Τορόντο. Πριν την συμμετοχή της στα καλλιστεία, δούλευε ως ενθαρρυντική ομιλήτρια για μαθητές δημοτικού και γυμνασίου.

## Καριέρα
### Διαγωνισμοί ομορφιάς

#### Μις Υφήλιος Καναδά
Το 2004, ξεκίνησε την καριέρα της στα καλλιστεία κατά τη διάρκεια του διαγωνισμού Μις Υφήλιος Καναδά 2004, όπου τερμάτησε ως 3η αναπληρωματική. Επέστρεψε το επόμενο έτος και κέρδισε το τίτλο Μις Υφήλιος Καναδά 2005.

#### Μις Υφήλιος
Ως Μις Υφήλιος Καναδά 2005, κέρδισε το δικαίωμα να εκπροσωπήσει τον Καναδά στον διαγωνισμό Μις Υφήλιος 2005, που διεξήχθει στη Μπανγκόκ της Ταϊλάνδης. Αναδείχθηκε Μις Υφήλιος και έγινε η δεύτερη του Καναδή μετά την Κάρεν Μπάλντουιν το 1982. 

## Παραπομπές

## Εξωτερικοί σύνδεσμοι
* 
* Η HHB Life - επίσημη ιστοσελίδα της Natalie Glebova - αδρανής και αρχειοθετημένη.
* Νατάλια Γκλέμποβα - Γκαλερί περιοδικών - αδρανής και αρχειοθετημένη.
* Υγιές, ευτυχισμένη, όμορφη - Βιβλίο της Νατάλια Γκλέμποβα

Κατηγορία:Ρωσίδες μοντέλα
Κατηγορία:Λήμματα που περιέχουν κείμενο στα ρωσικά
Κατηγορία:Μις Υφήλιος
Κατηγορία:Καναδές μοντέλα
Ο Σταυρός του Νότου

**Ο Σταυρός του Νότου** είναι ο έβδομος προσωπικός δίσκος τού Θάνου Μικρούτσικου, σε ποίηση Νίκου Καββαδία, που κυκλοφόρησε τον Οκτώβριο τού 1979 από την δισκογραφική εταιρεία Lyra. Θεωρείται ένας από τούς πιο σημαντικούς δίσκους τής ελληνικής δισκογραφίας, καθώς και ο δίσκος που έκανε γνωστό τον ποιητή Νίκο Καββαδία στο ευρύ κοινό.

Πούλησε μέσα σε λίγους μήνες περισσότερα από 50.000 αντίτυπα, και μέχρι σήμερα ο συνολικός αριθμός πωλήσεων μαζί με τις επανεκδόσεις θεωρείται ότι ξεπερνά τα δύο εκατομμύρια.

## Ιστορία
Το 1977 ο κινηματογραφικός παραγωγός Γιώργος Παπαλιός αποφάσισε να δημιουργήσει την τηλεοπτική σειρά «Πορεία 090», που πραγματευόταν τις περιπέτειες τών μελών τού πληρώματος τού φορτηγού πλοίου "*Αργώ"* και το μακρινό τους ταξίδι από την Πύλο έως και την Ιαπωνία. Την σκηνοθεσία, καθώς και το σενάριο, ανέλαβε ο Τάσος Ψαρράς, ενώ στη διανομή τών ρόλων υπήρχαν μεγάλοι ηθοποιοί, όπως η Αιμιλία Υψηλάντη, ο Βασίλης Τσάγκλος, η Δώρα Σιτζάνη, ο Δημήτρης Παπαμιχαήλ κ.α.. Οι συντελεστές πρότειναν στον Θάνο Μικρούτσικο να γράψει τη μουσική, και αυτός αντιπρότεινε να μελοποιήσει ορισμένα ποιήματα τού Νίκου Καββαδία , όπως και έγινε. "Συμφώνησαν, και έγραψα επτά τραγούδια για τη σειρά. Αυτά τα τραγούδια τα μελοποίησα σε επτά νύχτες - όχι διαδοχικές. Τα τραγούδια ακούγονται κάθε εβδομάδα στην τηλεοπτική σειρά, αλλά δεν κάνουν κάποια ιδιαίτερη αίσθηση", αφηγείται αργότερα ο συνθέτης. Η σειρά προβλήθηκε μία και μοναδική φορά, το 1980, από την Υ.ΕΝ.Ε.Δ.

Ο Θάνος Μικρούτσικος συνέχισε να μελοποιεί στίχους τού ποιητή, ώσπου συνέθεσε συνολικά έντεκα τραγούδια, τα οποία ερμήνευσαν στον δίσκο ο Γιάννης Κούτρας, η Αιμιλία Σαρρή και ο νεαρός τότε Βασίλης Παπακωνσταντίνου.

Ο Αλέκος Πατσιφάς, ιδιοκτήτης τής δισκογραφικής εταιρείας Lyra, πίστευε ότι ο δίσκος θα είναι εμπορική αποτυχία, λέγοντας στον Μικρούτσικο ότι «Δεν θα πουλήσεις ούτε δυο χιλιάδες δίσκους», σε μια εποχή που οι δίσκοι έφταναν νούμερα όπως 200 χιλιάδες, ωστόσο δέχτηκε την κυκλοφορία σαν δώρο προς τον συνθέτη.

Οι κριτικές στον Τύπο τής εποχής ήταν αρνητικές, ακόμα και από όσους είχαν εκφραστεί θετικά για τούς προηγούμενους δίσκους τού Θάνου Μικρούτσικου. Είναι ενδεικτικό ότι ακόμα και ο αδερφός τού συνθέτη, Ανδρέας Μικρούτσικος, έγραψε, με ψευδώνυμο, αρνητική κριτική σε μουσικό περιοδικό, σημειώνοντας ότι «Ο δίσκος θα έπρεπε να συνοδεύεται και από λεξικό άγνωστων λέξεων, γιατί υπάρχουν περισσότερες από εβδομήντα άγνωστες λέξεις σε έντεκα τραγούδια».

## Κατάλογος κομματιών

## Παραπομπές


Κατηγορία:Ελληνική δισκογραφία
Κομητεία Τζάσπερ (Τέξας)

Η **Κομητεία Τζάσπερ** (αγγλ.: *Jasper County*) είναι κομητεία που βρίσκεται στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 32.980 κάτοικοι.  Έδρα της κομητείας του είναι το Τζάσπερ.  Η κομητεία δημιουργήθηκε αρχικά ως δήμος στο Μεξικό το 1834 και το 1837 οργανώθηκε ως κομητεία στη Δημοκρατία του Τέξας.    Πήρε το όνομά της από τον Γουίλιαμ Τζάσπερ, έναν Αμερικανό ήρωα του Πολέμου της Επανάστασης. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,500 τ.χλμ, εκ των οποίων 2,430 τ.χλμ είναι ξηρά και 70 τ.χλμ (3,2%) καλύπτονται από νερό. 

## Παραπομπές


Κατηγορία:Κομητείες του Τέξας
Κομητεία Τζάσπερ (Τζόρτζια)

Η **Κομητεία Τζάσπερ** (αγγλ.: *Jasper County*) είναι κομητεία που βρίσκεται στο κεντρικό τμήμα της πολιτείας της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 14.588 κάτοικοι,  από 13.900 που ήταν το 2010. Η έδρα της κομητείας είναι το Μοντιτσέλο. 
## Ιστορία
Η κομητεία Τζάσπερ ονομάστηκε αρχικά ως κομητεία Ράντολφ (από τον Τζον Ράντολφ της Βιρτζίνια). Ωστόσο λόγω της αντίθεσης του Ράντολφ στην είσοδο των ΗΠΑ στον Πόλεμο του 1812, η Γενική Συνέλευση άλλαξε το όνομα της Κομητείας Ράντολφ σε Κομητεία Τζάσπερ στις 10 Δεκεμβρίου 1812, για να τιμήσει τον Λοχία Γουίλιαμ Τζάσπερ, έναν ήρωα της Αμερικανικής Επανάστασης από τη Νότια Καρολίνα. Τελικά, η φήμη του Ράντολφ αποκαταστάθηκε και το 1828, η Γενική Συνέλευση δημιούργησε μια νέα κομητεία Ράντολφ. 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 970 τ.χλμ, εκ των οποίων 950 τ.χλμ είναι στεριά και περίπου τ.χλμ (1,4%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Μόργκαν (βορειοανατολικά)
* Κομητεία Πάτναμ (ανατολικά)
* Κομητεία Τζόουνς (νότια)
* Κομητεία Μονρόε (νοτιοδυτικά)
* Κομητεία Μπατς (δυτικά)
* Κομητεία Νιούτον (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Πάικ (Αλαμπάμα)

Η **Κομητεία Πάικ** (αγγλ.: *Pike County*) είναι κομητεία στην πολιτεία της Αλαμπάμα των Ηνωμένων Πολιτειών. Κατά την απογραφή του 2020, ο πληθυσμός ήταν 33.009 κάτοικοι.  Έδρα της κομητείας είναι η Τροία.  Το όνομά της είναι προς τιμήν του στρατηγού Ζεμπουλόν Πάικ, του Νιου Τζέρσεϊ, ο οποίος οδήγησε μια αποστολή στο νότιο Κολοράντο και ανακάλυψε το Pikes Peak το 1806.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,740 τ.χλμ, εκ των οποίων 1,737 τ.χλμ είναι στεριά και 3,2 τ.χλμ (0,1%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Μπούλοκ (βορειοανατολικά)
* Κομητεία Μπάρμπερ (ανατολικά)
* Κομητεία Ντέιλ (νοτιοανατολικά)
* Κομητεία Κόφι (νότια)
* Κομητεία Κρένσο (δυτικά)
* Κομητεία Μοντγκόμερι (βορειοδυτικά)

## Παραπομπές


Κατηγορία:Κομητείες της Αλαμπάμα
Κομητεία Τζάσπερ (Μισισίπι)

Η **Κομητεία Τζάσπερ** (αγγλ.: *Jasper County*) είναι κομητεία που βρίσκεται στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 16.367 κάτοικοι.  Το 1906, ο νομοθέτης της πολιτείας ίδρυσε δύο νομοθετικά δικαστήρια, το ένα στην πρώτη έδρα της κομητείας του Πόλντινγκ στο ανατολικό τμήμα της κομητείας και το άλλο στο Μπέι Σπρινγκς στα δυτικά, όπου είχε κατασκευαστεί ο σιδηρόδρομος.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,750 τ.χλμ, εκ των οποίων 1,747 τ.χλμ  είναι στεριά και 3,1 τ.χλμ (0,2%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Μισισίπι
Κομητεία Πάικ (Άρκανσο)

Η **Κομητεία Πάικ** (αγγλ.: *Pike County*) είναι κομητεία στην πολιτεία του Άρκανσο των Ηνωμένων Πολιτειών. Κατά την απογραφή του 2020, ο πληθυσμός ήταν 10.171 κάτοικοι. Η έδρα της κομητείας είναι το Μέρφισμπορο.  

Η κομητεία Πάικ είναι η 25η κομητεία του Άρκανσο, που σχηματίστηκε την 1η Νοεμβρίου 1833 και πήρε το όνομά της από Υπολοχαγό Ζεμπούλον Πάικ.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,590 τ.χλμ, εκ των οποίων 1,560 τ.χλμ είναι στεριά και 30 τ.χλμ (2,2%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Μοντγκόμερι (βόρεια)
* Κομητεία Κλαρκ (ανατολικά)
* Κομητεία Νεβάδα (νοτιοανατολικά)
* Κομητεία Χέμπστεντ (νότια)
* Κομητεία Χάουαρντ (δυτικά)
* Κομητεία Πολκ (βορειοδυτικά)

## Παραπομπές


Κατηγορία:Κομητείες του Άρκανσο
Κομητεία Πάικ (Ιντιάνα)

Η **Κομητεία Πάικ** (αγγλ.: *Pike County*) είναι κομητεία στην  
πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 12.250 κάτοικοι.  Η έδρα της κομητείας είναι το Πίτερσμπεργκ.  Περιέχει το γεωγραφικό σημείο που αντιπροσωπεύει το μέσο κέντρο του πληθυσμού των ΗΠΑ το 2010.   

## Γεωγραφία
Το βόρειο όριο της κομητείας ορίζεται από τον Λευκό ποταμό που ρέει δυτικά. Ο ποταμός Πατόκα ρέει επίσης δυτικά μέσω του κατώτερου κεντρικού τμήματος της κομητείας και σχηματίζει ένα τμήμα της δυτικής οριογραμμής της κομητείας με την κομητεία Γκίμπσον. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 883 τ.χλμ, εκ των οποίων 865 τ.χλμ  (97,99%) είναι στεριά και 17 τ.χλμ (2,01%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Ντέιβις (βορειοανατολικά)
* Κομητεία Ντουμπουά (ανατολικά)
* Κομητεία Ουόρικ (νότια)
* Κομητεία Γκίμπσον (δυτικά)
* Κομητεία Νοξ (βορειοδυτικά)

## Παραπομπές


Κατηγορία:Κομητείες της Ιντιάνα
Κομητεία Νέλσον (Κεντάκι)

Η **Κομητεία Νέλσον** (αγγλ.: *Nelson County*) είναι κομητεία που βρίσκεται στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 48.065 κάτοικοι.  Η έδρα της κομητείας είναι το Μπάρντστοουν.  

Η τέταρτη κομητεία που δημιουργήθηκε στο σημερινό Κεντάκι, σχηματίστηκε από την κομητεία Τζέφερσον του Κεντάκι το 1784, λίγο μετά την Αμερικανική Επανάσταση .   Η κομητεία πήρε το όνομα της από τον Τόμας Νέλσον, Κυβερνήτη της Βιρτζίνια που υπέγραψε τη Διακήρυξη της Ανεξαρτησίας.  Το 1807, καθώς το Κεντάκι έγινε πολιτεία, μια νεοσύστατη κομητεία της Βιρτζίνια ονομάστηκε προς τιμήν του.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1,100 τ.χλμ, εκ των οποίων 1,080 τ.χλμ είναι στεριά και 17 τ.χλμ (1,5%) καλύπτονται από νερό. 
## Παραπομπές


Κατηγορία:Κομητείες του Κεντάκι
Κομητεία Νέλσον (Βόρεια Ντακότα)

Η **Κομητεία Νέλσον** (αγγλ.: *Nelson County*) είναι κομητεία στην πολιτεία της Βόρειας Ντακότα των Ηνωμένων Πολιτειών. Κατά την απογραφή του 2020, ο πληθυσμός ήταν
3.015 κάτοικοι. Έδρα της κομητείας είναι η Λακότα. 

## Ιστορία

Το νομοθετικό σώμα της Επικράτειας της Ντακότα δημιούργησε την κομητεία Νέλσον στις 2 Μαρτίου 1883, με περιοχές που προσαρτήθηκαν από τις κομητείες Φόστερ, Γκραντ Φορκς και Ράμσεϊ, και με κάποια προηγουμένως μη οργανωμένη περιοχή. Δεν οργανώθηκε εκείνη την εποχή, αλλά προσαρτήθηκε στην κομητεία Γκραντ Φορκς για διοικητικούς και δικαστικούς σκοπούς. Το προτεινόμενο όριό της διευρύνθηκε στις 9 Μαρτίου 1883 και στις 9 Ιουνίου 1883, η οργάνωση της κομητείας πραγματοποιήθηκε και η διοικητική προσάρτηση στην κομητεία Γκραντ Φορκς τερματίστηκε.

## Γεωγραφία

Το έδαφος της κομητείας αποτελείται από κυματιστούς λόφους διάσπαρτους και λίμνες. Η περιοχή είναι σε μεγάλο βαθμό βασισμένη στη παραγωγή γεωργικών προϊόντων.  Το έδαφος έχει κλίση προς τα νότια και ανατολικά, με το υψηλότερο σημείο του κοντά στο μέσο της βόρειας οριογραμμής του, στα 470 μέτρα.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,610 τ.χλμ, εκ των οποίων 2,540 τ.χλμ  είναι στεριά και 60 τ.χλμ (2,7%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Ουόλς (βορειοανατολικά)
* Κομητεία Γκραντ Φορκς (ανατολικά)
* Κομητεία Στιλ (νοτιοανατολικά)
* Κομητεία Γκριγκς (νότια)
* Κομητεία Έντυ (νοτιοδυτικά)
* Κομητεία Μπένσον (δυτικά)
* Κομητεία Ράμσεϊ (βορειοδυτικά)

## Παραπομπές


Κατηγορία:Κομητείες της Βόρειας Ντακότα
Η λίμνη των πόθων

***Η λίμνη των πόθων*** είναι μια ελληνική δραματική ταινία του 1958 σε σκηνοθεσία Γιώργου Ζερβού. Η ταινία επιλέχθηκε ως η ελληνική συμμετοχή για την Καλύτερη Ξενόγλωσση Ταινία στα 30ά Όσκαρ, αλλά δεν έγινε δεκτή ως υποψήφια. Η ταινία τιμήθηκε με αργυρό μετάλλιο από το Φεστιβάλ Κινηματογράφου Κορκ στην Ιρλανδία το 1958.

*Η λίμνη των πόθων* είναι μια παραγωγή της Ανζερβός που σηματοδοτεί την πρώτη κινηματογραφική συνεργασία του Ιάκωβου Καμπανέλλη με την Τζένη Καρέζη. Η ταινία που συνδυάζει ένα κοινωνικό θέμα με μια αισθηματική ιστορία και κινείται στο δίπολο φτωχοί/πλούσιοι και τίμιοι/άτιμοι, σημείωσε σημαντικές εισπράξεις. Γυρισμένη στα πρότυπα του νεορεαλισμού, δείχνει τον αγώνα των ψαράδων που φυτοζωούν προκειμένου να τους αποδοθεί μέρος της λίμνης.

## Πλοκή
H Μιράντα (Σόνια Ζωίδου), η πλούσια και κακομαθημένη κόρη ενός Αθηναίου επιχειρηματία, συνοδεύει τον πατέρα της στο Μεσολόγγι, όπου βρίσκονται οι ιχθυοκαλλιέργειες της οικογένειας στις καλύτερες μεριές της λιμνοθάλασσας. Εκεί, και ενώ οι ντόπιοι ψαράδες προσπαθούν να ιδρύσουν συνεταιρισμό, ώστε να μπορέσουν να αμυνθούν στην εκμετάλλευσή τους από τα αφεντικά, η Μιράντα θα ξελογιάσει ένα γοητευτικό και δυναμικό παλικάρι (Γιώργος Φούντας), αναστατώνοντας τη ζωή και τη σχέση του με την Ασημούλα (Τζένη Καρέζη), την κοπέλα που αγαπούσε και σκόπευε να παντρευτεί.

## Διανομή

* Τζένη Καρέζη ως Ασημούλα
* Γιώργος Φούντας ως Χρήστος Ραζής**
* Ελένη Ζαφειρίου ως κυρία Ραζή
* Κούλα Αγαγιώτου
* Χριστόφορος Νέζερ ως Ασημάκης
* Νίκος Φέρμας
* Σόνια Ζωίδου ως Μιράντα Καλιμπούκα
* Ανδρέας Ζησιμάτος
* Διονυσία Ρώη
* Άγγελος Γιαννούλης
* Χριστόφορος Χειμάρας
* Κώστας Παππάς
* Κώστας Βουδούρης
* Τάκης Χριστοφορίδης ως αστυνόμος
* Βελισσάριος Κοντογιάννης
* Μάκος Λιακατάς

## Δείτε επίσης

* Λίστα ελληνικών υποβολών για το Όσκαρ Καλύτερης Ξενόγλωσσης Ταινίας

## Παραπομπές

## Εξωτερικοί σύνδεσμοι

* 

Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές ταινίες
Κατηγορία:Ταινίες του 1958
Κατηγορία:Ελληνικές ταινίες της δεκαετίας 1950
Η λύκαινα

***Η λύκαινα*** είναι ελληνική αισθηματική δραματική ταινία του 1951 σε σκηνοθεσία Μαρίας Πλυτά με πρωταγωνιστές την Αλέκα Κατσέλη, τον Ανδρέα Ζησιμάτο και την Ανθή Μηλιάδη. Η ταινία έλαβε Α΄ έπαινο των Ελλήνων κριτικών κινηματογράφου.

## Πλοκή
Μια περήφανη κοπέλα, η Λουκία (Αλέκα Κατσέλη), απόγονος οικογένειας που ξεκληρίστηκε από άγρια βεντέτα, μολονότι είναι ερωτευμένη από παιδί με τον Αλέξη (Ανδρέας Ζησιμάτος), τελευταίο απόγονο της αντίπαλης οικογένειας, ο οποίος γύρισε πρόσφατα στο χωριό, αποφασίζει να τον σκοτώσει. Το ίδιο παθιασμένος για εκδίκηση είναι και ο αδελφός της, ο Αρτέμης.

Αντίθετα, ο Αλέξης που έφυγε απ’ το χωριό αμέσως μετά τον φόνο του πατέρα της Λουκίας απ’ τον πατέρα του, σπούδασε δάσκαλος στην Αθήνα κι έχει επιστρέψει για να μάθει γράμματα στα παιδιά. Δεν έχει καμιά όρεξη να ασχοληθεί με το παρελθόν ούτε και να εκπληρώσει το «χρέος» του, όπως επίμονα τον παροτρύνει η μάνα του.

## Διανομή

* Αλέκα Κατσέλη ως Λουκία**'
* Ανδρέας Ζησιμάτος ως Αλέξης**'
* Ανθή Μηλιάδη
* Γιάννης Αργύρης ως Μανούσος
* Ίντα Χριστινάκη
* Δήμος Σταρένιος
* Άννα Παϊτατζή
* Κωστής Λειβαδέας
* Λάκης Σκέλλας
* Νίνα Σταρένιου
* Γιώργος Πλουτής
* Σαπφώ Νοταρά ως Τασσώ
* Ελευθερία Ξανθοπούλου
* Ευάγγελος Μαρούλης
* Απόστολος Γαλανόπουλος
* Ασημίνα Μπαϊράμογλου
* Ηλίας Ιακώβου
* Αλέξανδρος Κόκκινος
* Όλγα Ξανθοπούλου

## Παραπομπές


## Βιβλιογραφία

* Βρασίδας Καραλής. *Ιστορία του Ελληνικού Κινηματογράφου* . A&C Black, 2012.

## Εξωτερικοί σύνδεσμοι
* 

Κατηγορία:Ελληνικές ασπρόμαυρες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες του 1951
Κατηγορία:Ελληνικές ταινίες της δεκαετίας 1950
Κατηγορία:Ταινίες σε σκηνοθεσία Μαρίας Πλυτά
Το τραγούδι του πόνου

***Το Τραγούδι του Πόνου*** είναι ελληνικό αισθηματικό δράμα του 1953 σε σκηνοθεσία Ντίμη Δαδήρα με πρωταγωνιστές την Ίντα Χριστινάκη, τη Μαλβίνα Κάλβου και τον Σταύρο Ξενίδη. Πρόκειται για την πρώτη σκηνοθετική απόπειρα του Δαδήρα.

## Πλοκή
Ο Αλέκος (Μιχάλης Νικολόπουλος) και η Λία (Ίντα Χριστινάκη) γνωρίζονται σε κάποιον περίπατο στο πάρκο και ερωτεύονται. Τα πάντα θα μπορούσαν να πάνε καλά μεταξύ τους, μόνο που για χάρη της Εύας (Μαλβίνα Κάλβου), της άρρωστης (και κακότροπης λόγω της ασθένειάς της) αδελφής της Λίας, όχι μόνο υποκρίνονται απλά τους φίλους μα φτάνουν στο σημείο ο Αλέκος να ζητήσει το χέρι της Εύας.

Τριανταπέντε ολόκληρα χρόνια πρέπει να περάσουν για να καταφέρουν ο Αλέκος και η Λία να ενώσουν τις ζωές τους. Μέσα σ’ αυτό το διάστημα θα συμβούν δυσάρεστα πράγματα και θα στηθούν δολοπλοκίες, με σκοπό να κρατήσουν τον έναν μακριά από τον άλλον.

## Διανομή

* Ίντα Χριστινάκη ως Λία**'
* Μαλβίνα Κάλβου ως Εύα**'
* Σταύρος Ξενίδης
* Τζούλια Μπούκα
* Ηλίας Σταματίου ως φίλος Αλέκου**'
* Μιχάλης Νικολόπουλος ως Αλέκος**'
* Δημήτρης Ντουνάκης
* Ανδρέας Γεωργίου

## Παραπομπές


## Βιβλιογραφία

* Αγλαΐα Μητροπούλου & Μαρία Κομνηνού. *Ελληνικός κινηματογράφος* . Εκδόσεις Papazēsē, 2006.

## Εξωτερικοί σύνδεσμοι

* 

Κατηγορία:Ελληνικές ασπρόμαυρες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες του 1953
Κατηγορία:Ελληνικές ταινίες της δεκαετίας 1950
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Ντίμη Δαδήρα
Πρέπει να τα παντρέψουμε

Το ***Πρέπει να τα παντρέψουμε*** είναι ελληνική ρομαντική κωμωδία του 1953 της Νόβακ Φιλμ, σε σκηνοθεσία Μαυρίκιου Νόβακ με πρωταγωνιστές τους Τζένη Ρουσσέα, Διονύση Μήλα και Μαρίκα Ανθοπούλου. Το σενάριο, γραμμένο από τον σκηνοθέτη, έχει βασιστεί στο έργο *Σαν τα πουλάκια* του Γρηγορίου Ξενόπουλου.

## Πλοκή
Δύο νέοι από τη Ζάκυνθο έχουν να αντιμετωπίσουν δύσκολες καταστάσεις, εξαιτίας των νοοτροπιών της τοπικής κοινωνίας. Στο τέλος θα καταφέρουν να ζήσουν ευτυχισμένοι.

## Διανομή

* Τζένη Ρουσσέα ... Λένα Παντοπούλου**'
* Διονύσης Μήλας ... Μίλτος Τερζάκης**'
* Θόδωρος Μορίδης ... Περικλής Παντόπουλος
* Σπύρος Καψάλης ... Ευθύμης Τερζάκης
* Απόστολος Αβδής ... δρ Αποστολίδης
* Νέλλη Μαρσέλου ... θεία Βιργινία
* Δήμος Σταρένιος ... Γιακουμής
* Πόπη Δεληγιάννη ... Αμαλία Τερζάκη
* Μαρίκα Ανθοπούλου ... Μαρία Παντοπούλου
* Γιώργος Λουκάκης ... Μίμης Μαρινόπουλος
* Μαρία Μαζαράκη ... Μαίρη Μαρινοπούλου
* Ανδρέας Μούστρας ... Κώστας

## Παραπομπές


## Βιβλιογραφία

* Σταθής Μπαλούκος. *Φιλμογραφία του Ελληνικού κινηματογράφου: 1914-1998* . Aigokerōs, 1998.

## Εξωτερικοί σύνδεσμοι

* 

Κατηγορία:Ελληνικές ασπρόμαυρες ταινίες
Κατηγορία:Ελληνικές αισθηματικές κωμικές ταινίες
Κατηγορία:Ταινίες του 1953
Κατηγορία:Ελληνικές ταινίες της δεκαετίας 1950
Κατηγορία:Ελληνόφωνες ταινίες
Κατηγορία:Ταινίες βασισμένες σε έργα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Νόβακ Φιλμ
Πογκρόμ της Θράκης (1934)

Τα **πογκρόμ της Θράκης του 1934** (, «Επεισόδια της Θράκης» ή «Γεγονότα της Θράκης», ισπανοεβραϊκά: *Furtuna/La Furtuna*, «Θύελλα») ήταν μια σειρά βίαιων επιθέσεων εναντίον Εβραίων πολιτών της Τουρκίας τον Ιούνιο και τον Ιούλιο του 1934 στην περιοχή της Ανατολικής Θράκης της Τουρκίας. Ένας από τους κύριους κρίσιμους παράγοντες πίσω από τα γεγονότα ήταν ο Νόμος Επανεγκατάστασης που ψηφίστηκε από την Τουρκική Συνέλευση στις 14 Ιουνίου 1934.

## Ιστορικό
Κάποιοι υποστήριξαν ότι οι πράξεις ξεκίνησαν από τα άρθρα που γράφτηκαν από παντουρκιστές ιδεολόγους όπως ο Τσεβάτ Ριφάτ Ατιλχάν και ο Φαΐκ Κούρντογλου στο περιοδικό *Millî İnkılâp* (Εθνική Επανάσταση) και ο Νιχάλ Ατσίζ στο περιοδικό *Orhun*. Ένας ερευνητής αποδέχτηκε τον ρόλο του Ατιλχάν, αλλά υποστήριξε ότι ο Ατσίζ δεν συμμετείχε σε μια τέτοια πράξη, επειδή το *Orhun* περιείχε μόνο δύο άρθρα για τους Εβραίους, όπου και τα δύο δημοσιεύτηκαν μετά την επανεγκατάσταση του Ατσίζ στην Κωνσταντινούπολη. Στη συνέχεια, ο Νόμος Επανεγκατάστασης είχε ως στόχο να επιτρέψει τη δημογραφική μηχανική υπέρ μιας δυνητικά τουρκόφωνης πλειοψηφίας με την εκστρατεία «Πολίτη, μίλα Τουρκικά!», που ήθελε να εξαναγκάσει τον κόσμο να μιλάει τουρκικά και υποστηρίχθηκε από τα τουρκικά Χαλκεβλερί (Λαϊκά Σπίτια). Στις 5 Ιουλίου, αφού έλαβε γνώση των πιθανών επιπτώσεων, ο πρόεδρος των Χαλκεβλερί στη Σμύρνη αρνήθηκε ότι η εκστρατεία στρεφόταν σε Εβραίους και ισχυρίστηκε ότι ήταν μόνο κατά των ξένων γλωσσών, συμπεριλαμβανομένων των ελληνικών, ισπανικών και αλβανικών.

## Πογκρόμ
Τα επεισόδια που προηγήθηκαν του πογκρόμ ξεκίνησαν στο Τσανάκκαλε το δεύτερο μισό του Ιουνίου 1934. Τα πογκρόμ συνέβησαν στη Ραιδεστό, στην Αδριανούπολη, στις Σαράντα Εκκλησιές και στο Τσανάκκαλε, και υποκινήθηκαν από τον αντισημιτισμό.

Η κυβέρνηση του Μουσταφά Κεμάλ Ατατούρκ δεν κατάφερε να σταματήσει το πογκρόμ. Στο πλαίσιο του Τουρκικού Νόμου Επανεγκατάστασης του 1934 ξένοι διπλωμάτες που είχαν έδρα στην Τουρκία εκείνη την εποχή πίστευαν ότι η τουρκική κυβέρνηση υποστήριξε σιωπηρά το πογκρόμ της Θράκης προκειμένου να διευκολυνθεί η μετεγκατάσταση του εβραϊκού πληθυσμού της Τουρκίας. Μετά την αναφορά του ξένου Τύπου για τα πογκρόμ, ο Πρωθυπουργός Ισμέτ Ινονού αναγνώρισε την ύπαρξή τους, τα καταδίκασε και τους κατηγόρησε για αντισημιτισμό. Η ισραηλινή εφημερίδα *[[Haaretz]]* αναφέρει ότι σύμφωνα με τον ιστορικό Κόρι Γκούτστατ, «οι τουρκικές αρχές είχαν προφανώς επιλέξει τη στρατηγική να βάλουν τους Εβραίους υπό τέτοια πίεση με δραστηριότητες μποϊκοτάζ και ανώνυμες απειλές «από τον πληθυσμό» ότι θα εγκατέλειπαν την περιοχή «οικειοθελώς». Περαιτέρω, σύμφωνα με τον ιστορικό Ριφάτ Μπαλί, η υποκίνηση βίας κατά των Εβραίων ήταν συνηθισμένη στον Τύπο εκείνη την εποχή και αυτό συνέβαλε στη βία.

## Επακόλουθα
Πάνω από 15.000 Εβραίοι πολίτες της Τουρκίας αναγκάστηκαν να φύγουν από την περιοχή.

## Δείτε επίσης
* Αντισημιτισμός στην Τουρκία
* Ρατσισμός στην Τουρκία

## Παραπομπές


## Περαιτέρω ανάγνωση
* 
* 
* 
* 
* 
* 
* 
* 
* 
* 

Κατηγορία:Αντιεβραϊκά πογκρόμ
Κατηγορία:Αντισημιτισμός στην Τουρκία
Κατηγορία:Νεότερη ιστορία της Θράκης
Κατηγορία:Ανατολική Θράκη
Παλιά Μονεμβασία Λακωνίας

Η **Παλαιά Μονεμβασιά**, είναι ένα γραφικό μικρό χωριό, το οποίο βρίσκεται στα ανατολικά παράλια της Λακωνίας, στον όρμο ο οποίος σχηματίζεται με το πρώτο ακρωτήρι Βορεια της Μονεμβασίας και πιο συγκεκριμένα 10-12 χιλιόμετρα από την καστροπολιτεία της Μονεμβασιάς.Στο ομώνυμο ακρωτήρι σώζεται σήμερα ο πύργος της Παλαιάς Μονεμβασίας, ο οποιός υπολογίζεται ότι χτίστηκε πριν ή κατά την Β' Ενετοκρατία (1690-1715), ως προστασία της Καστροπολιτείας.

## Ιστορία
Κατά τη διάρκεια των ρωμαϊκών χρόνων και πιο πριν, βρισκόταν στον σημερινό οικισμό/χωριό, μία πόλη, η οποία συνάντησε μεγάλη άνθιση λόγω της μικρής απόστασης της από την Επίδαυρο Λιμηρά. Η πόλη καταστράφηκε από σεισμό το 375 μ.Χ.

Σήμερα στον οικισμό, μπορεί κανείς να επισκεφθεί τον πύργο,  αλλά και να κολυμπήσει στα όμορφα νερά των παραλιών στην Παλιά Μονεμβασία

## Παραπομπές

## Πηγές
*“Taksidi 2 Greece E-Magazine.” *Taksidi 2 Greece Emagazine RSS*, www.taksidi2greece.net/?p=3019. Accessed 21 Mar. 2024.
*“Πύργος Παλιάς Μονεμβασιάς.” *Καστρολόγος*, www.kastra.eu/castlegr.php?kastro=goulaslak. Accessed 21 Mar. 2024.

Κατηγορία:Δήμος Μονεμβασιάς
Κατηγορία:Χωριά της περιφερειακής ενότητας Λακωνίας
Πύργος Παλαιάς Μονεμβασίας

**Ο πύργος της [[Παλιά Μονεμβασία Λακωνίας|Παλαιάς Μονεμβασίας]]** βρίσκεται στο πρώτο ακρωτήρι βόρεια της Καστροπολειτίας της Μονεμβασίας, δίπλα στον οικισμό της Παλαιάς Μονεμβασίας. Ο πύργος παρουσιάζει χαρακτηριστικά της Ενετοκρατίας, για αυτό υπολογίζεται να χτίστηκε στην Β Ενετορκατία (1690-1715)  ή και πιο πριν, καθώς υπάρχουν υποψίες πως ο πύργος έιναι υστεροβυζαντινός.Η λειτουργία του ήταν να προστατεύει την καστροπολιτεία της Μονεμβασίας.

**Σήμερα** δεν στέκεται ολόκληρος ο πύργος αλλά μόνο η μία του πλευρά.

## Παραπομπές


Κατηγορία:Μονεμβασιά
Κατηγορία:Πύργοι στην Ελλάδα
Καστέλλα Λακωνίας

Η **Καστέλλα** είναι οικισμός στον νομό Λακωνίας, στην δημοτική ενότητα Μονεμβασίας, στον δήμο Μονεμβασίας και στην τοπική κοινότητα Νομίων.

## Τοποθεσία
Έχει υψόμετρο 22 μέτρα από την θάλασσα.

## Πληθυσμός
Σύμφωνα με την απογραφή του 2021 έχει 19 κατοίκους.

## Παραπομπές


Κατηγορία:Δήμος Μονεμβασιάς
Κατηγορία:Χωριά της περιφερειακής ενότητας Λακωνίας
Φούτια Λακωνίας

**Τα Φούτια** είναι ένα μικρό χωριό στον Δήμο Μονεμβασίας στην κοινότητα Κουλεντίων. Βρίσκεται 13 χιλιόμετρα από την Καστροπολιτεία της Μονεμβασιάς, σε υψόμετρο 340 μέτρα με θέα στην θάλασσα στην Μονεμβάσια και στους κοντινούς οικισμούς.

Σύμφωνα με την απογραφή του 2011 έχει 62 κατοίκους.
## Πηγές

*475386594314757. “Φούτια.” *Feel Greece*, www.feelgreece.com/el/foutia-monemvasia. Accessed 21 Mar. 2024.

*“Stigmap.Gr.” *Εύρεση Οδών, Εύρεση Οδού Σε Χάρτη, Αθήνα, Θεσσαλονίκη, Ελλάδα, Αναζήτηση Οδού Στο Χάρτη, Σημεία Ενδιαφέροντος*, www.stigmap.gr/. Accessed 21 Mar. 2024.

## Παραπομπές


Κατηγορία:Δήμος Μονεμβασιάς
Κατηγορία:Χωριά της περιφερειακής ενότητας Λακωνίας
Λουμπομίρ Στρόουγκαλ

Ο **Λουμπομίρ Στρόουγκαλ** (τσέχικα: Lubomír Štrougal, 19 Οκτωβρίου 1924 – 6 Φεβρουαρίου 2023) ήταν Τσέχος πολιτικός, ο οποίος ήταν πρωθυπουργός της Τσεχοσλοβακίας από το 1970 έως το 1988.

## Βιογραφία
Ο Στρόουγκαλ γεννήθηκε στο Βέσελι ναντ Λουζνίτσι στις 19 Οκτωβρίου 1924. Ο πατέρας του, κομμουνιστής, πέθανε σε στρατόπεδο συγκέντρωσης κατά τη διάρκεια του Β΄ Παγκοσμίου Πολέμου. Ο Στρόουγκαλ σπούδασε νομικά στο Πανεπιστήμιο του Καρόλου στην Πράγα.

Ο Στρόουγκαλ εντάχθηκε στο Κομμουνιστικό Κόμμα Τσεχοσλοβακίας και στα τέλη της δεκαετίας του 1950 έγινε μέλος της Κεντρικής του Επιτροπής. Ο Στρόουγκαλ ήταν υπουργός Γεωργίας μεταξύ 1959 και 1961 και στη συνέχεια υπουργός Εσωτερικών μέχρι το 1965. Το 1968 έγινε αντιπρόεδρος της κυβέρνησης υπό τον Όλντζιχ Τσέρνικ. Στην αρχή απέρριψε την κατοχή της Τσεχοσλοβακίας το 1968 από τις δυνάμεις του Συμφώνου της Βαρσοβίας, αλλά αργότερα έγινε εξέχουσα προσωπικότητα στο καθεστώς του Γκούσταβ Χούζακ.

Ο Στρόουγκαλ έγινε πρωθυπουργός της Τσεχοσλοβακίας στις 28 Ιανουαρίου 1970. Στη δεκαετία του 1980, υποστήριξε την περεστρόικα, τη μεταρρυθμιστική διαδικασία που ξεκίνησε από τον Σοβιετικό Πρόεδρο Μιχαήλ Γκορμπατσόφ. Παραιτήθηκε από την πρωθυπουργία στις 12 Οκτωβρίου 1988, λόγω συγκρούσεων με τον πρόεδρο του Κομμουνιστικού Κόμματος, Μίλος Γιάκες, έναν σκληροπυρηνικό. Μετά τη Βελούδινη Επανάσταση του 1989, ο Στρόουγκαλ αποφάσισε να αποσυρθεί από την πολιτική. Τελικά αποβλήθηκε από το κόμμα τον Φεβρουάριο του 1990.

Το Γραφείο Τεκμηρίωσης και Διερεύνησης των Εγκλημάτων της Κομμουνιστικής Αστυνομίας της Τσεχίας (UDV) ισχυρίστηκε ότι, το 1965, ο Στρόουγκαλ είχε αποτρέψει τη διερεύνηση εγκλημάτων που διεξήγαγε η κομμουνιστική Κρατική Ασφάλεια στα τέλη της δεκαετίας του 1940. Ο Στρόουγκαλ αθωώθηκε από την κατηγορία τον Ιούλιο του 2002. Το 2022, ο Στρόουγκαλ δικάστηκε ξανά, μαζί με τον πρώην υπουργό Εσωτερικών, Βλάτισλαβ Βάιναρ, επειδή διέταξε τη δολοφονία πολιτών που προσπαθούσαν να περάσουν τα σύνορα προς τα δυτικά. Ωστόσο, ειδικοί από το ψυχιατρείο όπου νοσηλευόταν δήλωσαν ότι έπασχε από ήπια άνοια και δεν μπορούσε να κατανοήσει τη δικαστική διαδικασία. Ανεξάρτητα από αυτό, ο Στρόουγκαλ ισχυρίστηκε ότι οι φόνοι δεν ήταν δική του ευθύνη.
Ο Στρόουγκαλ πέθανε στις 6 Φεβρουαρίου 2023, σε ηλικία 98 ετών.

## Παραπομπές


## Εξωτερικοί σύνδεσμοι
* Βιογραφία του Στρόουγκαλ στον ιστότοπο της Τσεχικής Κυβέρνησης (τσέχικα)

Κατηγορία:Πρωθυπουργοί της Τσεχοσλοβακίας
Κατηγορία:Τσέχοι πολιτικοί
Κατηγορία:Τσέχοι κομμουνιστές
Κατηγορία:Απόφοιτοι του Πανεπιστημίου του Καρόλου
Κατηγορία:Μέλη της Κεντρικής Επιτροπής του Κομμουνιστικού Κόμματος Τσεχοσλοβακίας
Κατηγορία:Μέλη της Εθνοσυνέλευσης της Τσεχοσλοβακίας (1960-1964)
Κατηγορία:Μέλη της Εθνοσυνέλευσης της Τσεχοσλοβακίας (1964-1968)
Κατηγορία:Μέλη της Εθνοσυνέλευσης της Τσεχοσλοβακίας (1969-1971)
Κατηγορία:Μέλη της Εθνοσυνέλευσης της Τσεχοσλοβακίας (1971-1976)
Κατηγορία:Μέλη της Εθνοσυνέλευσης της Τσεχοσλοβακίας (1976-1981)
Κατηγορία:Μέλη της Εθνοσυνέλευσης της Τσεχοσλοβακίας (1981-1986)
Κατηγορία:Μέλη της Εθνοσυνέλευσης της Τσεχοσλοβακίας (1986-1990)
Κομητεία Άλλεν (Οχάιο)

Η **Κομητεία Άλλεν** 
(αγγλ.: *Allen County*) είναι κομητεία στην πολιτεία του Οχάιο των Ηνωμένων Πολιτειών. Η έδρα της κομητείας και η μεγαλύτερη πόλη της είναι η Λίμα.  

Η κομητεία δημιουργήθηκε το 1820 και οργανώθηκε το 1831.  Πήρε το όνομά της προς τιμή του συνταγματάρχη Τζον Άλλεν, ο οποίος σκοτώθηκε οδηγώντας τους άνδρες του στη μάχη της Φρέντσταουν κατά τη διάρκεια του πολέμου του 1812.  
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,050 τ.χλμ, εκ των οποίων 1,040 τ.χλμ είναι στεριά και 11 τ.χλμ είναι νερό. 
### Γειτονικές κομητείες

* Κομητεία Πάτναμ (βόρεια)
* Κομητεία Χάνκοκ (βορειοανατολικά)
* Κομητεία Χάρντιν (νοτιοανατολικά)
* Κομητεία Ωγκλέιζ (νότια)
* Κομητεία Βαν Βερτ (δυτικά)

## Παραπομπές

## Εξωτερικοί σύνδεσμοι
* 
*  

Κατηγορία:Κομητείες του Οχάιο
Ίλκιν Ντοβλάτοφ

Ο **Ίλκιν Ντοβλάτοφ** (στα , γεννημένος στις 16 Ιουνίου 1990) είναι τραγουδιστής μουγκάμ από το Αζερμπαϊτζάν. Έγινε γνωστός αφού τερμάτισε δεύτερος στο *The Voice of Azerbaijan* (έκδοση εγγενών τραγουδιών). Θα συνοδεύσει τον Fahree, ο οποίος έχει προγραμματιστεί να εκπροσωπήσει το Αζερμπαϊτζάν στον  με το τραγούδι "Özünlə apar".

## Πρώιμη ζωή
Ο Ντοβλάτοφ γεννήθηκε το 1990 στο Μπακού. Μεγάλωσε σε μια μουσική οικογένεια, με τον πατέρα του να αποτελεί σημαντική έμπνευση για να αρχίσει να ακολουθεί μια μουσική καριέρα. Σε ηλικία τεσσάρων ετών, ο Ντοβλάτοφ ερμήνευσε το πρώτο του τραγούδι "Qəlbimdə qaldı". Κατά τη διάρκεια των σχολικών του χρόνων, ένας δάσκαλος μουσικής ανακάλυψε το ταλέντο του Ντοβλάτοφ στο τραγούδι και τον ενθάρρυνε να ερμηνεύσει τη μουσική του.

## Καριέρα
Το 2023, ο Ντοβλάτοφ διαγωνίστηκε στο *The Voice of Azerbaijan* (έκδοση εγγενών τραγουδιών). Προπονητής του ήταν ο Ilqar Khayal και τερμάτισε ως δεύτερος του διαγωνισμού. Ο Ντοβλάτοφ έχει επίσης συμμετάσχει στον διαγωνισμό τραγουδιού *Azəri Star*.

Στα τέλη Οκτωβρίου 2023, η İctimai Television (İTV) αποκάλυψε ένα τρίο, αποτελούμενο από τους Ίλκιν Ντοβλάτοφ, Μίλα Μάιλς και Ετιμπάρ Ασαντλί, ως ένα από τους δεκαέξι υποψήφιους στην επιλογή του Αζερμπαϊτζάν το 2024 για τον διαγωνισμό τραγουδιού της Eurovision, και την επόμενη εβδομάδα, ανακοινώθηκε ότι ήταν μεταξύ των έξι πράξεων που είχαν περάσει στο τελικό στάδιο. Το τραγούδι τους είχε τον τίτλο "İnsanlar". Στις 7 Μαρτίου 2024, ο Fahree αποκαλύφθηκε ως ο επιλεγμένος υποψήφιος. Ωστόσο, στις 13 Μαρτίου 2024, ανακοινώθηκε ότι ο Ντοβλάτοφ θα συνόδευε τον Fahree στη σκηνή, ερμηνεύοντας το τραγούδι "Özünlə apar".

## Δισκογραφία
### Singles
#### Ως κύριος καλλιτέχνης

## Παραπομπές

Κατηγορία:Συμμετέχοντες στο διαγωνισμό τραγουδιού Eurovision με το Αζερμπαϊτζάν
Κατηγορία:Αζέροι τραγουδιστές
Κατηγορία:Αζέροι τραγουδοποιοί
Κατηγορία:Διαγωνισμός Τραγουδιού Eurovision 2024
Κατηγορία:Συμμετέχοντες στη Eurovision
Κομητεία Άλλεν (Κάνσας)

Η **Κομητεία Άλλεν** (αγγλ.: *Allen County*) είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 12.526 κάτοικοι.  Η έδρα της κομητείας και η πιο πυκνοκατοικημένη πόλη είναι η Ιόλα.  Η κομητεία ονομάστηκε από τον Γουίλιαμ Άλεν, έναν Αμερικανό γερουσιαστή από το Οχάιο και εξέχοντα υποστηρικτή της επέκτασης προς τα δυτικά.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,310 τ.χλμ, εκ των οποίων 1,300 τ.χλμ είναι στεριά και 11 τ.χλμ (1,0%) είναι νερό.  Η κομητεία Άλεν βρίσκεται στο νοτιοανατολικό τμήμα της πολιτείας, στη δεύτερη βαθμίδα των κομητειών δυτικά του Μιζούρι και περίπου πενήντα μίλια βόρεια της Οκλαχόμα. Σε έκταση είναι είκοσι ένα μίλια από βορρά προς νότο και είκοσι τέσσερα μίλια από ανατολή προς δύση.
### Γειτονικές κομητείες

* Κομητεία Άντερσον (βόρεια)
* Κομητεία Λιν (βορειοανατολικά)
* Κομητεία Μπέρμπον (ανατολικά)
* Κομητεία Νιόσο (νότια)
* Κομητεία Γουίλσον (νοτιοδυτικά)
* Κομητεία Γούντσον (δυτικά)
* Κομητεία Κόφι (βορειοδυτικά)

## Παραπομπές


Κατηγορία:Κομητείες του Κάνσας